**Az összetett OB emlékversenyének névadóiról**

**7pr női felnőtt OB**/ ***Szekeres Sándor emlékverseny***

**Szekeres Sándor** a magyar edzői kar eredményes tagjaként bajnok és válogatott atléták sorát nevelte fel, jelentős szakirodalmi munkásság fűződik nevéhez.

Az ügyességi versenyszámokban végzett sikeres tevékenysége mellett vezetője volt a KSI atlétikai szakágának, vezetőedzőként irányította a Vasas SC szakosztályát.

A kiváló edzőre, testnevelő tanárra emlékezik a hazai atlétatársadalom a felnőtt hétpróba bajnokság keretében.

**10pr ffi felnőtt OB/ *Dr.Nyerges Mihály emlékverseny***

**Dr. Nyerges Mihály** a Testnevelési Egyetem dékánja, tanszékvezető egyetemi tanára hosszú ideig volt a Magyar Atlétikai Szövetség főtitkára, a szervezet alelnöke.

A versenyző korában válogatott tízpróbázó évekig tagja volt az Európai Atlétikai Szövetség tanácsának és közel 15 évig vett részt a Magyar Olimpiai Bizottság munkájában.

A felnőtt tízpróba bajnokság keretében emlékezik az atléta család a kiváló sportemberre.